Lieven Boeve

Lieven Boeve (Veurne, 10 april 1966) es nen West-Vlamschn katholiekn theolôog en es sedert 2014 directeur-general van't katholiek ounderwys (VSKO).

Carrière
In 1995 promoveerdigde Boeve tout docteur in de Godgelêerdeyd me en doctoroat over de recepsje van de postmoderniteyt in de theologie, me den titel Spreken over God in "open verhalen". De theologie uitgedaagd door het postmoderne denken. In 1997 wierd ie dêeltyds docent an de KU Leuvn en vanof 1999 voltyds docent. Van 1998 tout 2003 doceerde nem ôok an den theologischn faculteyt van de UCL in Louvain-la-Neuve. Van 2005 tout 2009 wos Boeve internationoal vôorzittre van de Europeesche Verêeniegienge vo Katholieke Theologie.

Tout 2014 wos Lieven Boeve geweun ôoglêeroare fundamentêele theologie an den faculteyt Theologie en Religieweetnschappn van de KU Leuvn, woavan em ôok decoan wos. Van 2012 tout 2014 wost'n ôok vôorzittre van't Academisch Vormiengscenter vo Leroars van de KU Leuvn. Ip den êestn oest 2014 volgde nem Mieke Van Hecke ip lyk directeur-general van't Vloamsch Secretarioat van't Katholiek Ounderwys (VSKO).

Categorie:West-Vlamsche weetnschapper
Categorie:Belgische theoloog
Categorie:Veurne